มหาวิทยาลัยอุสมานิยา

มหาวิทยาลัยอุสมานิยา (เตลูกู: ఉస్మానియా విశ్వవిద్యాలయం; อังกฤษ: Osmania University) เป็นมหาวิทยาลัยคอลเลกิเอตสาธารณะของรัฐ ตั้งอยู่ในนครไฮเดอราบาด รัฐเตลังคานา ประเทศอินเดีย สถาปนาขึ้นหลังมีร์ อุสมาน อะลี ข่าน นิซามที่เจ็ดแห่งไฮเดอราบาด ออก ฟีร์มาน สถาปนามหาวิทยาลัยนี้ขึ้นในวันที่ 29 สิงหาคม 1917 ถือเป็นมหาวิทยาลัยที่เก่าแก่ที่สุดเป็นดันดับสามในอินเดียใต้ และแห่งแรกในรัฐไฮเดอราบาดในเวลานั้น นอกจากนี้ยังเป็นมหาวิทยาลัยแห่งแรกในประเทศอินเดียที่เปิดสอนด้วยภาษาอูรดู ส่วนภาษาอังกฤษมีเป็นวิชาภาคบังคับ ณ ปี 2012 มหาวิทยาลัยมีนักศึกษา 3,700 คนจากต่างประเทศ มากกว่า 80 ประเทศ อุสมานิยาถือเป็นหนึ่งในระบบมหาวิทยาลัยที่ใหญ่ที่สุดในโลกด้วยจำนวนนักศึกษา 300,000 คน วิทยาลัยแพทยศาสตร์อุสมานิยาเคยเป็นวิทยาลัยคอลเลกิเอตในสังกัด ก่อนจะย้ายไปอยู่ใต้กำกับของมหาวิทยาลัยวิทยาศาสตร์สุขภาพกาโลจี นารายัณ เรา มหาวิทยาลัยมีที่มาเริ่มต้นในปี 1917 เมื่อเซอร์อักบัร ไฮดารี เขียนจดหมายถึงรัฐมนตรีการศึกษา เน้นย้ำความต้องการตั้งมหาวิทยาลัยที่เปิดสอนด้วยภาษาอูรดูในไฮเดอราบาด ในฐานะภาษาที่ใช้แพร่หลายที่สุดในรัฐ ซึ่งนำไปสู่วันที่ 26 เมษายน 1917 ซึ่ง นิซามแห่งไฮเดอราบาด มีร์ อุสมาน อะลี ข่าน ออกฟิรมานสถาปนามหาวิทยาลัยขึ้น โดยมหาวิทยาลัยเริ่มเปิดการเรียนการสอนในปี 1918 ที่อาคารในบาชีรบาฆ โดยเปิดสอนในสองคณะ คือ คณะศิลปศาสตร์ และคณะเทววิทยา นักศึกษารุ่นแรกมีจำนวน 225 คน และคณาจารย์ 25 คน อ้างอิง